- વડતાલ સ્વામિનારાયણ મંદિરે દર્શન કરી ખેડા જવા માટે નરસંડા ચોકડી પર ઉભેલા એક વૃધ્ધાને કોઇ ફોરવ્હીલ વાહનના ઇસમે લીફ્ટ આપી બેસાડ્યા હતા. ત્યારબાદ આ ઇસમે અંધારૂ થતા રોડની સાઇડે ગાડી ઉભી રાખી માર મારી સાડીથી તેણીના હાથપગ બાંધી તથા મોઢાના ભાગે રૂમાલ બાંધી વચ્ચેની સીટમાં સુવડાવી દીધા હતા. દરમિયાન અલગ અલગ જગ્યાએ લઇ જઇ સામરખા ગામની સીમમાં એક ખેતરમાં લઇ જઇ ટોમીથી માર મારી ઇજાઓ પહોંચાડી હતી. ત્યારબાદ વૃધ્ધા પર બળાત્કાર ગુજારવાની કોશિષ કરી રૂ.૪૫૦ રોકડા, એક મોબાઇલ તથા વરિયાળી અને પાપડના પેકેટની લૂંટ કરી નાસી ગયો હતો. આ બનાવ સંદર્ભે વૃધ્ધાની ફરિયાદના આધારે ચકલાસી પોલીસે અજાણ્યો ઇસમ વિરૂદ્ધ લૂંટ અને અપહરણનો ગુનો નોંધી વધુ તપાસ હાથ ધરી છે.